การรับสมัครนิสิตนักศึกษาเข้าร่วมปฏิบัติงาน
ในการประชุม World Economic Forum on East Asia 2012
ตามที่ประเทศไทยจะเป็นเจ้าภาพจัดการประชุม World Economic Forum on East Asia ระหว่างวันที่ 30 พฤษภาคม – 1 มิถุนายน 2555  ณ โรงแรมแชงกรีลา กรุงเทพฯ  ซึ่งเป็นการประชุมระดับภูมิภาคเอเชียตะวันออกของ World Economic Forum (WEF) เพื่อเสนอแนะทิศทางในการกำหนดนโยบายด้านเศรษฐกิจ สังคม และการพัฒนาในระดับระหว่างประเทศ และเป็นเวทีหารือที่มีความสำคัญระดับนานาชาติ  โดยจะมีผู้บริหารระดับสูงจากภาคเอกชนทั่วโลก  ผู้นำจากภาครัฐ  นักวิชาการ  และสื่อมวลชนชั้นนำเข้าร่วมงานประมาณ 500 คน นั้น WEF มีความประสงค์จะรับสมัครนิสิตนักศึกษาร่วมปฏิบัติงานในประชุม โดยได้รับค่าตอบแทน และประกาศนียบัตรเมื่อเสร็จสิ้นการประชุม
คุณสมบัติผู้สมัคร
· เป็นนิสิตนักศึกษาระดับ ป.ตรี ชั้นปีที่ 3 ขึ้นไป ป.โท หรือ ป.เอก
· อายุระหว่าง 20 - 30 ปี
· สามารถใช้ภาษาอังกฤษได้อย่างดีมาก
· มีสุขภาพแข็งแรง
· มีใจรักในการบริการและสามารถปฏิบัติงานภายใต้ความกดดัน
· ไม่มีประวัติอาชญากรรม
เอกสารประกอบการสมัคร
· ใบสมัคร พร้อมรูปถ่ายที่แสดงความเป็นตัวตนของนิสิตนักศึกษา (เป็นรูปที่สุภาพ)
· สำเนาทะเบียนบ้าน และบัตรประชาชน
· ประวัตินักศึกษา ความยาว 1 หน้ากระดาษ A4
· Statement of purpose ความยาว 1 หน้ากระดาษ A4
· เอกสารการผ่านงาน หรือผ่านการฝึกอบรม หรือผ่านการทดสอบด้านภาษา (ถ้ามี)
จำนวนรับ 30 คน สำรอง 10 คน (จุฬาลงกรณ์มหาวิทยาลัย/มหาวิทยาลัยธรรมศาสตร์/มหาวิทยาลัยมหิดล)
สวัสดิการ อาหารวันละ 3 มื้อ / ที่พัก (ห้องละ 2 คน) ระหว่างวันเวลาที่ปฏิบัติงาน / ประกันอุบัติเหตุแบบหมู่คณะ ตลอดระยะเวลาที่ปฏิบัติงาน
กำหนดการคัดเลือกและฝึกอบรม
· ปิดรับสมัคร					21 มกราคม 2555
· มหาวิทยาลัยประกาศผลผู้มีสิทธิสอบ		23 มกราคม 2555
สัมภาษณ์ที่กระทรวงต่างประเทศ    
· สอบสัมภาษณ์ที่กระทรวงการต่างประเทศ	2-3 กุมภาพันธ์ 2555
· ฝึกอบรม					ปลายเดือนมีนาคม 2555
· ประชุมเตรียมความพร้อมก่อนการจัดงานประมาณ 1 สัปดาห์
ผู้สนใจสามารถดาวน์โหลดใบสมัคร และส่งเอกสารการสมัครที่โครงการ BE 
ภายในวันที่ 21 มกราคม 2555 

